เติงกู ไมมุน ตวน มัต

เติงกู ไมมุน บินตี ตวน มัต (2 กรกฎาคม 1959 -) เป็นประธานศาลสูงสุดมาเลเซียคนที่สิบและคนปัจจุบัน เธอได้รับประกาศแต่งตั้งขึ้นดำรงตำแหน่งนี้ต่อจาก ริชาร์ด มาลันจุม ซึ่งเกษียณอายุราชการในเดือนเมษายน 2019 ประกาศโดยสำนักนายกรัฐมนตรีในวันที่ 2 พฤษภาคม 2019 เธอเป็นสตรีคนแรกที่ได้ขึ้นดำรงตำแหน่งยุติธรรมที่สูงที่สุดในประเทศ
การศึกษา.
เติงกู ไมมุน จบการศึกษาจากมหาวิทยาลัยมาลายา ด้วยนิติศาสตรบัณฑิต (เกียรตินิยม) (LL.B.) ในปี 1982
การงาน.
เติงกู ไมมุน เข้าสู่วงการยุติธรรมในปี 1982 เป็นพนักงานว่าความให้กับคณะกรรมการพัฒนากลันตันใต้ (Southern Kelantan Development Board; KESEDAR) และ สภาเทศบาลเซอเรมบัน ในเวลาต่อมา หลังหน้าที่การงานที่ทำให้เธอมีโอกาสรับหน้าที่เป็นคณะอธิบดีอัยการ (Attorney General's Chambers) ของศาลแขวงและการสมัยประชุม (Magistrates and Sessions Courts) เติงกู ไมมุน ได้รับแต่งตั้งเป็นตุลาการในปี 2006 ระหว่างกันยายน 2007 และมกราคม 2013 เธอได้รับหน้าที่เป็นผู้พิพากษาศาลสูงมาเลเซีย ที่ซึ่งเธอว่าความอยู่ที่ศาลสูงกัวลาลัมเปอร์ และศาลสูงชะฮ์อาลัม ในเวลาจ่อมา
ก่อนที่จะได้รับแต่งตั้งเป็นผู้พิพากษาประจำศาลสหพันธรัฐมาเลเซีย เธอได้รับการขึ้นตำแหน่งเป็นผู้พิพากษาศาลอุทธรณ์มาเลเซีย และดำรงตำแหน่งเป็นเวลาเกือบหกปี จากมกราคม 2013 ถึงพฤศจิกายน 2018 และในเดือนพฤศจิกายน 2018 เธอได้รับแต่งตั้งเป็นผู้พิพากษาประจำศาลสหพันธรัฐ ซึ่งเป็นศาลสูงสุดของมาเลเซีย
หลังประธานศาลสูงสุดมาเลเซียคนที่เก้า ริชาร์ด มาลันจุม ถูกยังคับเกษียณอายุราชการด้วยวัย 66 ปี ในเดือนเมษายน 2019 เติงกู ไมมุน ได้รับการประกาศให้สืบทอดตำแหน่งนี้ในเดือนพฤษภาคม 2019 ในประกาศที่ลงนามโดยนายกรัฐมนตรีมาเลเซีย มาฮาตีร์ โมฮามัด โดยผ่านการรับรองของยังดีเปอร์ตวนอากง ประมุขของรัฐ เธอกลายมาเป็นสตรีคนแรกในประวัติศาสตร์ของมาเลเซียที่ได้ดำรงตำแหน่งประธานศาลสูงสุดมาเลเซีย ถือเป็นปรากฏการณ์ "ครั้งแรก" อีกครั้งของประธานศาลสูงสุด เพราะมาลันจุมก็เป็นประธานศาลสูงสุดคนแรกที่มาจากรัฐบนเกาะบอร์เนียว
ผลงานโดดเด่น.
ในปี 2013 เติงกู ไมมุน และผู้พิพากษาศาลอุทธรณ์อีกสองคน ลงเสียงเป็นเอกฉันท์ให้ตัดสินอดีตตำรวจคอมมานโดมาเลเซียสองคน มีความผิดฐานฆาตกรรมนางแบบชาวมองโกเลีย อัลตานตูยา ชารีบู ต่อมาคำตัดสินนี้ถูกย้อน แต่ก็ได้รับการย้อนการย้อนคำตัดสินอีกครั้งโดยศาลสหพันธรัฐ
ในปี 2016 เธอเป็นผู้พิพากษาคนเดียวในสามคนของศาลอุทธรณ์ที่คัดค้านการตัดสินประธานพรรคเดโมคราติกแอกชั่น (DAP) ในเวลานั้น การปาล สิงห์ ด้วยความผิดฐานปลุกปั่นยุยงให้มวลชนก่อการกบฎต่อรัฐ After three years, the late politician was unanimously acquitted by a seven-person Federal Court panel.
ในปี 2018 คณะผู้ตัดสินสามคนของศาลอุทธรณ์ นำโดยเติงกู ไมมุน สนับสนุนคำตัดสินของศาลสูงซึ่งพบว่าบริษัทมหาชนด้านพลังงานที่ใหญ่ที่สุดในเอเชียตะวันออกเฉียงใต้ เตนากาเนซันนัล มีความผิดจากการละเลยเป็นเหตุให้เกิดน้ำท่วมฉับพลันในที่ราบสูงคาเมรอนในปี 2013 และถูกฟ้องร้องโดยชาวบ้านที่ได้รับผลกระทบ 100 คนในหุบเขาเบอร์ตัม เธอตัดสินเช่นนั้นเนื่องจากมีหลักฐานยืนยันว่าบริษัทไม่สามารถดูแลเขื่อนที่ริงเลตได้ 
เติงกู ไมมุน เป็นหนึ่งในคณะผู้พิพากษาเจ็ดคนของศาลสหพันธรัฐ ที่นำโดยประธานศาลในตอนนั้น ริชาร์ด มาลังจุม ให้ยกเลิกคำสั่งศาลให้งดกระบวนพิจารณาซึ่งศาลอุทธรณ์มีมติให้งดการพิจารณาคดีตัดสินอดีตนายกรัฐมนตรี นาจิบ ราซัก การตัดสินครั้งนี้ทำให้การดำเนินคดีความตัดสินกรณีเรื่องอื้อฉาว 1MDB เริ่มต้นขึ้นในที่สุด หลังถูกชะลอมาหลายครั้ง ในวันที่ 16 มีนาคม 2022 คณะผู้พิพากษาห้าคนของศาลสหพันธรัฐ นำโดยเติงกู ไมมุม ลงมติเอกฉันท์ปฏิเาธคำยื่นอุทธรณ์ของนาจิบ ราซัก ที่ร้องขอให้มีการอ้างหลังฐานเพิ่มในกรณีสินบนของเบอร์ฮัดเอสอาร์ซี อินเทอร์เนชั่นนอล เอสดีเอ็น (SRC International Sdn Bhd) ในความพยายามที่จะล้มล้างความผิดของตน